open-index/open-wikipedia-markdown huggingface dataset:
Աղքատությունն Արևելյան Թիմորում

**Թիմոր-Լեստե**, (նախկին Արևելյան Թիմորը) շարունակում է մնալ աշխարհի ամենաաղքատ երկրներից մեկը՝ մեկ շնչի հաշվով ՀՆԱ-ն կազմելով 3,949 ԱՄՆ դոլար (2011թվական): ՄԱԿ-ի Մարդկային զարգացման ինդեքսում այն զբաղեցնում է 187 երկրներից 147-րդ տեղը (2011թվական):

2015թվականի դրությամբ Թիմոր-Լեստեի բնակչությունը կազմել է 1.17 միլիոն մարդ, իսկ տարեկան աճի տեմպը՝ 1.8%: Ընդհանուր բնակչության մեջ 15 տարեկան և բարձր տարիքի բնակչության 40.2%-ը եղել է զբաղված:

## Պատճառներ
2011թվականի դրությամբ քաղաքացիների 37.4%-ը ապրում է միջազգային աղքատության շեմից ցածր՝ օրական 1.25 ԱՄՆ դոլարից (գնողունակության համարժեքության տեսանկյունից) պակաս, իսկ բնակչության 40%-ը թերսնված է: Կյանքի սպասվող տևողությունը ծննդյան պահին կազմում է 62.5 տարի:

Վատ կառավարման առկայությունը՝ զուգակցված հաշվետվողականության և թափանցիկության բացակայության հետ, պատճառներ են, թե ինչու Թիմոր-Լեստեն չի կարողացել դուրս գալ այս աղքատության թակարդից: 2010թվականին Կոռուպցիայի ընկալման ինդեքսում Թիմոր-Լեստեն վաստակել է 2.5 միավոր (10-ից) և դասվել է 178 երկրներից 127-րդը: «Առանց մաքուր և իրազեկ պետական հաստատության, որը կապահովի կայուն բիզնես միջավայր, Թիմոր-Լեստեն չի կարողացել գրավել օտարերկրյա ուղղակի ներդրումներ (ՕՈՒՆ), որոնք կօգնեին բարելավել գործազրկության և աղքատության իրավիճակը», - ինչպես նշել է Դիոնիսիո Դա Կրուզ Պերեյրան՝ ՄԱԿ-ի և Համաշխարհային բանկի խմբի նախկին աշխատակիցը Թիմոր-Լեստեում:

## Զարգացման նպատակներ
Երբ Թիմոր-Լեստեն 2002թվականին ձեռք բերեց իր անկախությունը, կառավարությունը նախաձեռնեց Ազգային զարգացման ծրագիր (ԱԶԾ), միջազգային հանրության և օգնության գործակալությունների հետ համատեղ աշխատելու համար՝ նպատակ ունենալով նվազեցնել աղքատությունը և զարգացնել կայուն տնտեսություն՝ ուղղված իր ժողովրդի առողջության, կրթության և բարեկեցության բարելավմանը: Սա համապատասխանեցված էր 2015թվականի համար սահմանված Հազարամյակի զարգացման նպատակներին (ՀԶՆ): 10 տարի անց առաջընթացը եղել է միայն աննշան, և Թիմոր-Լեստեն դեռևս մեծապես կախված է արտաքին օգնությունից: Համաձայն Համաշխարհային զարգացման ինդեքսի՝ Թիմոր-Լեստեն տարեկան ստանում է մոտավորապես 185 միլիոն ԱՄՆ դոլար օգնություն, որը կազմում է նրա համախառն ազգային եկամտի 33%-ը:

## Աղքատության հաղթահարմանն ուղղված ջանքեր
ՄԱԿ-ի աղքատության կրճատման բաժինն աջակցում է Թիմոր-Լեստեի կառավարությանը՝ մշակելու զարգացման ռազմավարություններ և ծրագրեր, որոնք ուղղված են երկրի գյուղական շրջանների զարգացմանը, ներառյալ պատշաճ գյուղական ենթակառուցվածքների կառուցումը։ Կառավարությունը նաև տրակտորներ և սերմեր է բաժանել գյուղական ֆերմերներին՝ գյուղատնտեսական արտադրությունը խթանելու նպատակով, և մատչելի բրինձ է տրամադրել քաղաքային և գյուղական համայնքներին։ Այն նաև աշխատում է բարձրացնել բանկային գրագիտությունը գյուղական շրջաններում՝ ամրապնդելով միկրոֆինանսական հաստատությունները աղքատներին ուղղված ապրանքների և ծառայությունների զարգացման միջոցով։ Բացի այդ, այն կրթաթոշակներ է բաշխել բազմաթիվ արևելաթիմորցի ուսանողների՝ Թիմոր-Լեստեի ներսում և դրանից դուրս բարձրագույն կրթություն ստանալու համար։

## Ծանոթագրություններ

Կատեգորիա:Արևելյան Թիմոր
Ալեիդա Նունեզ

**Ալեիդա Արացելի Նունեզ** կամ **Ալեիդա Նունեզ** (), մեքսիկացի դերասան, երգչուհի և մոդել։

## Վաղ տարիներ
Դեռահասության տարիներին նա մասնակցել է տարբեր գեղեցկության մրցույթների և, հաղթելով այդ մրցույթներում, ճանաչվել գեղեցկության թագուհի։ 1994 թվականին Գուանախուատո նահանգում տեղի ունեցած «*Nuestra Belleza*» մրցույթում զբաղեցրել է երկրորդ հորիզոնականը։ Մեդիա ոլորտում իր կարիերան սկսվել է Լեոն քաղաքի 10-րդ ալիքի տարբեր ծրագրերում։  Մինչև իր կարիերան՝ դերասանական արվեստով զբաղվելը, նա եղել է գովազդային և պոդիումի վրա քայլող մոդել։  

## Անձնական կյանք
Ալեիդա Նունեզը ունի մեկ քույր՝ Մարսելան։ 2013 թվականին նա ունեցել է որդի, որին անվանել են Ալեքսանդր**։** 

## Ֆիլմագրություն
### Հեռուստասերիալներ

### Սերիալներ

## Ծանոթագրություններ

## Արտաքին հղումներ
*
*Official Site of Aleida Nuñez
*Video de Aleida Núñez
Կատեգորիա:Մեքսիկացի մոդելներ
Կատեգորիա:Մեքսիկացի դերասանուհիներ
Կատեգորիա:Ապրող անձինք
Կատեգորիա:Մեքսիկացի երգիչներ
Կատեգորիա:Կին
Կատեգորիա:Դերասաններ
Կատեգորիա:Անձինք այբբենական կարգով
Կատեգորիա:Հեռուստատեսային դերասաններ
Կատեգորիա:Մոդելներ այբբենական կարգով
Կատեգորիա:Դերասանուհիներ այբբենական կարգով
Բոուլ Կլիֆ

**Կլիֆորդ Ջոն Բոուլ** (, ), ամերիկական և կանադական հեռուստասերիալների ռեժիսոր։ Նա բեմադրել է «Վեց միլիոներորդ մարդը», «Չարլիի հրեշտակները», «V: հեռուստասերիալ», «Մալիբուի փրկիչները», «Գաղտնի նյութեր», «Աստղայի ճանապարհ․ Հաջորդ սերունդ», «Աստղային ճանապարհ․ Խորը տիեզերք 9» և «Աստղային ճանապարհ․ Վոյաջեր» հեռուստասերիալների էպիզոդներ։ «Աստղային ճանապարհներ»-ից եկող այլմոլորակայինների ռասան, որոնք կոչվում էին բոլիաններ, անվանվում են նրա անունով։

Բոուլը մահացել է 2014 թվականի փետրվարի 15-ին Կալիֆոռնիայի Պալմ Դեզերտ քաղաքում գտնվող իր տանը:

## Ընտրված ֆիլմագրություն

## Ծանոթագրություններ

## Հղումներ
*
Վերոնիկայի վերադարձը

«**Վերոնիկայի վերադարձը**» (), 1963 թվականի խորհրդային սև-սպիտակ գեղարվեստական ֆիլմ, որը նկարահանել են ռեժիսորներ Իգոր Բոլգարինը և Վադիմ Իլյենկոն Կիևի Ա. Դովժենկոյի անվան գեղարվեստական ֆիլմերի կինոստուդիայում։ 

Ֆիլմի պրեմիերան կայացել է 1964 թվականի հուլիսի 20-ին։

## Սյուժե
Վերոնիկան, հեռավոր գյուղում աշխատելուց հետո, վերադառնում է Կիև՝ ուսումը շարունակելու և իր սիրելի Վադիմին ավելի մոտ լինելու համար։  Այնուամենայնիվ, հանդիպելով նրան, աղջիկը հասկանում է, որ նա չի կարող համեմատվել այն մարդկանց հետ, ում ինքը հանդիպել է խոպան վայրերում: Վերոնիկան որոշում է վերադառնալ նրանց մոտ, ովքեր իսկապես սիրում և սպասում են իրեն։ 

Մի աղջիկ գալիս է խոպան վայրեր` մի տղայի մոտ: Նա նրանից երեխա է սպասում: Կամ նրա զգացումը անցել է, կամ ընդհանրապես չի եղել, ամեն դեպքում, նրա համար դա ամենևին էլ ամենահաճելի անակնկալը չէ։  Նա աղջկան տանում է իր տուն, բայց ինչ-որ կերպ դեռ չի համարձակվում գրանցվել նրա հետ... «Ընկեր Սայենկո, գլուխը ջարդենք` կարգի հրավիրելու համար...»,- առաջարկում է դրական Միխեիչը: -Պետք չէ,- պատասխանում է ավելի դրական Սայենկոն։  Այնպես չէ, որ նա դեմ էր հասարակական ազդեցության այդքան արմատական միջոցներին, պարզապես, որպես ավելի խորաթափանց և խելացի մարդ` նա տվյալ դեպքում դրանց դիմելու անհրաժեշտություն չի տեսնում։ 

## Դերերում
* Մարինա Դոբրովոլսկայա - Վերոնիկա
* Ստանիսլավ Խիտրով - Իլյա Սեմակին
* Վասիլի Լիվանով - Վադիմ
* Նիկոլայ Տիմոֆեև - Սայենկո
* Եվգենի Տետերին - Վերոնիկայի հայրը
* Էլեոնորա Շաշկովա - Տոնյուշկա
* Վալենտինա Անանինա - Տոսկա
* Ալեքսանդր Լեբեդև - Պետկա Ռյաբով
* Լյուդմիլա Մերշչի - Նաստյա
* Ստեպան Կռիլով - Միխնևիչ
* Բորիս Նովիկով - Մեդովոյ
* Ալեքսանդր Տոլստիխ - Պարֆեն
* Կասիմ Ժակիբաև - Ջակիբաև

## Նկարահանող խումբ
* Ռեժիսորներ՝ Իգոր Բուլգարին, Վադիմ Իլյենկո
* Սցենարիստներ՝ Իգոր Բուլղարին, Սերգեյ Նաումով
* Օպերատոր՝ Վադիմ Իլյենկո
* Նկարիչներ՝ Միխայիլ Յուֆերով, Վալերի Նովակով
* Հնչյունային ռեժիսոր՝ Նինա Ավրամենկո
* Կոմպոզիտոր՝ Լեոնիդ Գրաբովսկի

## Ծանոթագրություններ

## Գրականություն
* 
* 

## Արտաքին հղումներ
* Страница фильма на «KINO-КОЛО»
* Страница фильма на «Кинориум»

Կատեգորիա:1963 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ռուսերեն ֆիլմեր
Սիլվի Քինիգի

**Սիլվի Քինիգի**  (, ), 1993 թվականի հուլիսի 10-ից մինչև 1994 թվականի փետրվարի 7-ը  Բուրունդիի վարչապետ, 1993 թվականի հոկտեմբերի 27-ից մինչև 1994 թվականի փետրվարի 5-ը  նախագահ, առաջին և միակ կինը, որը զբաղեցրել է այդ պաշտոնը։ 

## Կենսագրություն
Նա ծնվել է 1952 թվականին վաճառականի ընտանիքում, տուտսի էթնիկ խմբի ներկայացուցիչ, ընտանիքի վեց երեխաներից երրորդը։ Նրա ամուսինը (1971 թվականից)` տեղի համալսարանի պրոֆեսորը, որի հետ նրանք ունեցել են հինգ երեխա, նույնպես տուտսի է։ Նա ավարտել է Բուրունդիի համալսարանը՝ տնտեսագիտության և կառավարման մասնագիտությամբ, որից հետո աշխատել է Կենտրոնական բանկում և եղել է պետական ծառայող։ Նա աշխատել է տուտսի քաղաքական կազմակերպություններում և 1991 թվականից զբաղեցրել է վարչապետ Ադրիեն Սիբոմանի խորհրդականի պաշտոնը՝ կենտրոնանալով տնտեսական քաղաքականության վրա։

Հութուների և տուտսիների միջև զինված հակամարտությունները շարունակվեցին մինչև 1993 թվականը։ Սակայն, երբ Մելքիոր Նդադայեն 1993 թվականին ընտրվեց Բուրունդիի նախագահ, Քինիգին նշանակվեց կառավարության ղեկավար հուլիսի 10-ին՝ որպես Նդադայեի՝ միջէթնիկ լարվածությունը նվազեցնելու ծրագրի մի մաս։ Նա անմիջապես հայտարարեց, որ ազգային հաշտեցման հարցը իր համար առաջնահերթություն կլինի:

1993 թվականի հոկտեմբերի 21-ին նախագահ Նդադայեն և կառավարության վեց նախարարներ սպանվեցին, և երկրում սկսվեց քաղաքացիական պատերազմ:

Հոկտեմբերի 27-ին նա ստանձնեց նախագահի պաշտոնը։ Այլ բարձրաստիճան պաշտոնյաների հետ նա թաքնվեց Ֆրանսիայի դեսպանատանը, որտեղ փորձեց սպասել քաոսի ավարտին։ Նոյեմբերի 1-ին նա փորձեց կազմակերպել նոր վարչակազմ մնացած 15 նախարարներից։ Նրա դիրքորոշումը պաշտպանում էին նախկին նախագահներ Պիեռ Բույոյան և Ժան-Բատիստ Բագազան։

1994 թվականի հունվարին խորհրդարանը նախկին հուտու գյուղատնտեսության նախարար Կիպրիեն Նտարիամիրան հռչակեց նոր նախագահ (նա պետք է պաշտոնավարեր մինչև Նդադայեի պաշտոնական ժամկետի ավարտը): Տուտսիների դժգոհությանը չնայած՝ նա աջակցեց նոր նախագահին։ Նա պաշտոնավարեց մինչև փետրվարի 7-ը, երբ նրան փոխարինեց Անատոլ Կանյենկիկոն։Երկուպատերազմող կողմերի սպառնալիքների առաջ նա լքեց երկիրը։

2004 թվականին նա աշխատել է ՄԱԿ-ի Ազգային զարգացման ծրագրի շրջանակներում։

## Ծանոթագրություններ

 

Կատեգորիա:Բուրունդիի նախագահներ
Կատեգորիա:Կին վարչապետներ
Կատեգորիա:Պետության կին ղեկավարներ
Կատեգորիա:Կառավարության կին ղեկավարներ
Կատեգորիա:21-րդ դարի քաղաքական գործիչներ
Կատեգորիա:Նախագահներ
Կատեգորիա:Աֆրիկայի երկրների քաղաքական գործիչներ
Արտարժույթի փոխանակման կետ

**Արտարժույթի փոխանակման կետ** կամ **արտարժույթ փոխանակող,** կազմակերպություն կամ անձ, որի գործունեությունն է մի երկրի մետաղադրամների կամ արժույթի փոխանակումը մեկ այլ երկրի արժույթով։ Այս առևտուրը նախորդել է ժամանակակից բանկային գործին****։

17-րդ դարի կեսերին թղթադրամի ի հայտ գալը և 20-րդ դարում ժամանակակից բանկային գործի ու լողացող փոխարժեքների զարգացումը նպաստեցին արտարժույթի փոխանակման շուկայի ձևավորմանը։ Սա բանկերին և այլ մասնագիտացված ֆինանսական ընկերություններին, ինչպիսիք են արտարժույթի փոխանակման կետերը () և նմանատիպ այլ ֆինանսական կառույցները, թույլ տվեց հեշտությամբ մեկ երկրի արժույթը փոխանակել մյուսով՝ միաժամանակ բարձրացնելով թափանցիկությունն ու վստահությունը։

## Պատմություն

Հին ժամանակներում Երուսաղեմում, Իսրայելի տոների ժամանակ Երուսաղեմի տաճար այցելող ուխտավորները իրենց ունեցած ստանդարտ հունական և հռոմեական արժույթի մի մասը փոխանակում էին հրեական և տյուրոսյան դրամով, քանի որ վերջին երկուսն էին միայն ընդունվում որպես վճարման միջոց Սրբարանում։ Այս Սրբարանի դրամով ուխտավորը գնում էր զոհաբերության համար նախատեսված կենդանի՝ սովորաբար աղավնի կամ գառ, որպեսզի պատրաստվեին հաջորդ օրերի արարողություններին։

Միջնադարյան Եվրոպայում բազմաթիվ քաղաքներ ու բնակավայրեր թողարկում էին իրենց սեփական դրամները, որոնք հաճախ կրում էին տեղական իշխանի՝ բարոնի կամ եպիսկոպոսի պատկերը։ Երբ օտարերկրացիները, հատկապես շրջիկ վաճառականները, գալիս էին քաղաքներ տոնավաճառների, անհրաժեշտություն էր առաջանում փոխանակել իրենց օտարերկրյա դրամը տեղական արժույթով տեղի արտարժույթ փոխանակողների մոտ։ Վերջիններս գնահատում էին օտար դրամի տեսակը, մաշվածությունը և վավերականությունը, ընդունում էին այն որպես ավանդ և գրանցում դրա արժեքը տեղական արժույթով։ Այնուհետև վաճառականը կարող էր տեղական արժույթով հանել գումարը առևտուր իրականացնելու համար կամ, ավելի հավանական է, պահել այն ավանդային հաշվում. այս դեպքում արտարժույթ փոխանակողը հանդես էր գալիս որպես դրամական միջոցների հաշվարկային կենտրոն։

Երբ արտարժույթ փոխանակողների գործունեության ծավալներն ու գործառույթներն ընդլայնվեցին, նրանք սկսեցին նաև վարկեր տրամադրել՝ վարկի տոկոսը ներառելով արտարժույթի փոխարժեքներում։ Ավելի ուշ Տաճարականների միաբանությունը նույն ծառայությունն էին մատուցում Սուրբ Երկիր ուխտագնացողներին՝ նրանց ուղևորությունների ժամանակ։

## Տես նաև
* Կենտրոնական բանկ

## Ծանոթագրություն

## Գրականություն

* }
* 

Կատեգորիա:Արտարժույթի շուկա
Կատեգորիա:Բանկային գործ
Կատեգորիա:Դրամական միավորներ
Կատեգորիա:Միջազգային առևտուր
Կատեգորիա:Տնտեսագիտություն
Կատեգորիա:Տնտեսական պատմություն
Կատեգորիա:Տնտեսություններ
Կատեգորիա:Փող
Կատեգորիա:Ֆինանսական ծառայություններ
Կատեգորիա:Ֆինանսներ
Կատեգորիա:Ֆինանսների պատմություն
Ջորջ Վեա կրտսեր

**Ջորջ Վեա կրտսեր** (, ), լիբերա-ամերիկացի ֆուտբոլիստ` հարձակվող։ Լիբերիայի նախագահ Ջորջ Վեայի որդին։

## Կենսագրություն
Ծնվել է 1987 թվականի օգոստոսի 27-ին Լիբերիայի մայրաքաղաք Մոնրովիայում, բայց մեծացել է ԱՄՆ-ում։ Նրա հայրը ֆուտբոլիստ, Լիբերիայի հավաքականի ապագա խաղացող և «Ոսկե գնդակի» դափնեկիր Ջորջ Վեան էր։ 2017 թվականին Լիբերիայի նախագահ է ընտրվել Ջորջ Վեա ավագը՝ հաղթելով երկրորդ փուլում։ Մայրը` Քլեր Դունկան-Վեան ծագումով Ճամայկայից է։ Նա ունի նաև քույր՝ Մարթան և եղբայր՝ Թիմոթին, որը նույնպես ֆուտբոլիստ է դարձել։ ԱՄՆ-ի հավաքականի խաղացող։

### Ակումբային կարիերա
Միլանի շրջանավարտ։ Թիմից հեռանալուց հետո նա խաղացել է Շվեյցարիայի ցածր լիգաների մի շարք ակումբներում։ 2012 թվականի ձմռանը նա պայմանագիր կնքեց բուլղարական «Կալիակրա» ակումբի հետ, որտեղ իր նորամուտը նշեց մարտի 11-ին ԲԿՄԱ-ի (Սոֆիա) դեմ Բուլղարիայի առաջնության խաղում՝ փոխարինման դուրս գալով 75-րդ րոպեին Ցվետան Ֆիլիպովի փոխարեն։ Հետագայում նա վերադարձավ Շվեյցարիա, որտեղ խաղաց Լոզանի ֆերմերային ակումբում, բայց շուտով հեռացավ թիմից։ 2013 թվականից մինչև 2015 թվականը նա առանց ակումբի էր, մինչև 2015 թվականի գարնանը պայմանագիր ստորագրեց ՊՍԺ-ի հետ: Նա 2 հանդիպում է անցկացրել ՊՍԺ-ի ֆերմերային ակումբի կազմում Ֆրանսիայի չորրորդ լիգայում, սակայն չի հրավիրվել հիմնական թիմ։ Այնուհետև նա խաղացել է նաև «Տուրա» ակումբում։ 2017 թվականին նա կրկին վերադարձել է Շվեյցարիա։

### Կարիերան ազգային հավաքականում
Իր կարիերայի սկզբում նա մի քանի ընկերական հանդիպում է անցկացրել ԱՄՆ երիտասարդական հավաքականի կազմում։ 2015 թվականի հունիսին նա հրավիրվել է Լիբերիայի հավաքական՝ Տոգոյի դեմ խաղի համար, սակայն խաղադաշտ դուրս չի եկել։

## Ծանոթագրություններ

## Արտաքին հղումներ
* 
* 
* 
 
Կատեգորիա:Ամերիկացի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տուրի ֆուտբոլիստներ
Մարկո Բիզոտ

**Մարկո Բիզոտ** (, ), հոլանդացի ֆուտբոլիստ, ֆրանսիական «Բրեստ» ակումբի դարպասապահ, որը խաղացել է Նիդերլանդների ազգային հավաքականում։

## Ակումբային կարիերա
Բիզոտը Ամստերդամի «Այաքսի» սան է։ 2011 թվականին խաղաժամանակ ստանալու համար վարձավճարով տեղափոխվել է «Կամբուր»։ Օգոստոսի 8-ին AGOVV-ի դեմ խաղում, Մարկոն նշել է նորամուտը Առաջին դիվիզիոնում։ «Այաքս» վերադառնալուց հետո գրեթե անմիջապես վաճառվել է «Գրոնինգենին»։ Տրանսֆերի գումարը կազմել է 125 հազար։  2013 թվականի հունվարի 20-ին «Ուտրեխտի» դեմ խաղում նորամուտն է նշել Նիդերլանդների ֆուտբոլի առաջնությունում։ Մարկոն երկու մրցաշրջան խաղացել է «Գրոնինգենի» կազմում՝ իր երկրորդ տարում նվաճելով մեկնարկային դարպասապահի դիրքը։

Հուլիսի 27-ին «Մեխելենի» դեմ խաղում նորամուտն է նշել Բելգիայի ֆուտբոլի առաջնությունում։

2017 թվականի ամռանը Մարկոյի պայմանագրի ժամկետը լրացել է և նա ազատ գործակալի կարգավիճակով պայմանագիր կնքել է «ԱԶ Ալկմարի» հետ։ Օգոստոսի 12-ին՝ «ՊՍՎ-ի» դեմ խաղում նորամուտն է նշել նոր թիմի կազմում։

2021 թվականի օգոստոսի 4-ին եռամյա պայմանագիր է կնքել ֆրանսիական «Բրեստ» ակումբի հետ։

## Միջազգային կարիերա
2013 թվականի հունիսին Բիզոն ընդգրկվել է Նիդերլանդների երիտասարդական հավաքականի կազմում՝ Իսրայելում կայանալիք Եվրոպայի երիտասարդական առաջնությանը մասնակցելու համար։ Մրցաշարում խաղացել է Իսպանիայի դեմ խաղում:

## Վիճակագրություն
### Խաղեր Նիդերլանդների ազգային հավաքականի կազմում:

**Ընդհանուր՝ 1 խաղ / 1 բաց թողնված գոլ; 0 հաղթանակ, 1 ոչ-ոքի, 0 պարտություն։**

## Ծանոթագրություններ
 
Կատեգորիա:ԱԶ Ալկմարի ֆուտբոլիստներ
Կատեգորիա:Այաքսի ֆուտբոլիստներ
Կատեգորիա:Բրեստի ֆուտբոլիստներ
Կատեգորիա:Գենկի ֆուտբոլիստներ
Կատեգորիա:Գրոնինգենի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Ֆուտբոլի դարպասապահներ
Քորա Սյու Քոլինս

**Քորա Սյու Քոլինս** (, ), ամերիկացի նախկին մանկական դերասանուհի, որը «Հոլիվուդի ոսկե տարիների» ընթացքում նկարահանվել է բազմաթիվ ֆիլմերում:

## Կենսագրություն
Ծնվել է 1927 թվականի ապրիլի 19-ին Արևմտյան Վիրջինիա նահանգի Բեքլի քաղաքում: Ավելի ուշ մոր և ավագ քրոջ հետ տեղափոխվել է Լոս Անջելես՝ Կալիֆոռնիա:

Քորա Քոլինսը 5 տարեկանում որպես դերասանուհի առաջնաելույթ է ունեցել «Անսպասելի հայր» ֆիլմում: 1934 թվականին նրա աշխատավարձը շաբաթական 250 դոլար է կազմել:

1930-ականների և 1940-ականների ընթացքում Քոլինսը նկարահանվել է բազմաթիվ ֆիլմերում, այդ թվում՝ «Քրիստինա թագուհի», «Աննա Կարենինա», «Այս ամենը և երկինքը՝ հավելյալ»։ Նրա վերջին կինոն եղել է 1945 թվականին, որից հետո 18 տարեկանում հեռացել է շոու բիզնեսից՝ նկարահանվելով ավելի քան քառասուն ֆիլմերում։

### Անձնական կյանք
Քորա Քոլինսը չորս անգամ ամուսնացել է։ Նրա առաջին ամուսինը Նևադայի հարուստ ֆերմեր էր՝ Իվեն Ստոֆեր անունով (*Ivan Stauffer*): Այնուհետև ամուսնացել է Ջամեսեյմս Մաքեյի հետ (*James McKay*), իսկ 1960-ականների սկզբին ամուսնացել է Ջեյմս Մորգան Քոքսի հետ (*James Morgan Cox*): Նրա վերջին ամուսինը թատրոնի սեփականատեր Հարի Նեյսն էր (*Harry Nace*), որը մահացել է 2002 թվականի հունիսին 87 տարեկանում:

Գրետա Գարբոյի հետ հայտնվելով երկու ֆիլմերում՝ Քոլինզը և Գարբոն կապ են պահպանել մինչև վերջինիս մահը՝ 1990 թվականը: Քոլինսը կյանքից հեռացել է 2025 թվականի ապրիլի 27-ին 98 տարեկանում:

## Ծանոթագրություններ

## Արտաքին հղումներ
* Cora Sue Collins: «It’s fun to be a housewife from Phoenix»
* Cora Sue Collins

Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացիներ
Կատեգորիա:21-րդ դարի ամերիկացի կանայք
Կատեգորիա:21-րդ դարի ամերիկացիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կինոդերասաններ
Կատեգորիա:Ամերիկացի կինոդերասանուհիներ
Կատեգորիա:Դերասանուհիներ այբբենական կարգով
Կատեգորիա:Կաթվածից մահացածներ
Անաստասիոս Դուվիկաս

**Անաստասիոս Դուվիկաս** (, ), հույն ֆուտբոլիստ, «Կոմո» ակումբի և Հունաստանի հավաքականի հարձակվող:

## Ակումբային կարիերա
Դուվիկասը «Արիստեաս Արգուս» և «Աստերաս» ակումբների սան է: 2017 թվականին վերջիններիս կազմում ՊԱՍ Յանինայի դեմ խաղում նորամուտն է նշել Հունաստանի Սուպերլիգայում։ Նոյեմբերի 26-ին «Լևադիակոսի» դեմ խաղում խփել է առաջին գոլը «Աստերասի» կազմում։ 2020 թվականի ամռանը ազատ գործակալի կարգավիճակով պայմանագիր է կնքել «Վոլոս» ակումբի հետ։ Սեպտեմբերի 13-ին «Ատրոմիտոսի» դեմ խաղում նորամուտն է նշել նոր թիմում։ Նույն խաղում խփել է առաջին գոլը «Վոլոսի» կազմում։

2021 թվականի ամռանը տեղափոխվել է հոլանդական «Ուտրեխտ»՝ կնքելով քառամյա պայմանագիր: Տրանսֆերի արժեքը կազմել է 1 մլն եվրո։ Օգոստոսի 15-ին Ռոտերդամի «Սպարտայի» դեմ խաղում նորամուտն է նշել Նիդերլանդների ֆուտբոլի առաջնությունում։ Նույն խաղում առաջին գոլն է խփել «Ուտրեխտի» կազմում:

2023 թվականի օգոստոսի 28-ին տեղափոխվել է իսպանական «Սելտա»՝ կնքելով հնգամյա պայմանագիր։

## Միջազգային կարիերա
2021 թվականի մարտի 28-ին Հոնդուրասի հավաքականի դեմ տարվա ընկերական խաղում  նորամուտն է նշել Հունաստանի հավաքականի կազմում։ Սեպտեմբերի 5-ին Կոսովոյի հավաքականի դեմ աշխարհի 2022 թվականի առաջնության ընտրական խաղում խփել է առաջին գոլը ազգային թիմի կազմում։

### Գոլեր Հունաստանի հավաքականի կազմում

## Ծանոթագրություններ

 
Կատեգորիա:Աստերասի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կոմոյի ֆուտբոլիստներ
Կատեգորիա:Հույն ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:Ուտրեխտի ֆուտբոլիստներ
Կատեգորիա:Սելտայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Աննա Մենոն

**Աննա Մենոն** (урожд. *Вильгельм*; ; ), կենսաբժշկական ճարտարագիտության ամերիկացի մասնագետ և տիեզերագնաց։ ՆԱՍԱ-ի թռիչքների բժշկակենսաբանական ապահովման ինժեներ, SpaceX ընկերության տիեզերական գործառնությունների գծով առաջատար ինժեներ: Polaris Dawn տիեզերական առաքելության թռիչքի մասնագետ, որը մեկնարկել է Crew Dragon տիեզերանավով 2024 թվականի սեպտեմբերի 10-ին:

## Կենսագրություն
Ծնվել է 1985 թվականին Չենդլերի և Լաուրա Վիլհելմի ընտանիքում: Ավարտել է Տեխասի քրիստոնեական համալսարանը և ստացել մաթեմատիկայի և իսպաներենի բակալավրի աստիճան: Այնուհետև Հյուսիսային Կարոլինայի Դյուկի համալսարանում ստացել է կենսաբժշկական ճարտարագիտության մագիստրոսի կոչում: 2015 թվականին Նեպալում տեղի ունեցած երկրաշարժից հետո նա աջակցել է Առողջապահության համաշխարհային կազմակերպությանը ջրամատակարարման և սանիտարական ոլորտում և որպես կամավորական աշխատել  է «Ինժեներներ առանց սահմանների» և Համաշխարհային առողջապահության ինժեներական կազմակերպություններում։

Յոթ տարի աշխատել է ՆԱՍԱ-ում, որտեղ մասնակցել է ՄՏԿ ծրագրով թռիչքների բժշկակենսաբանական ապահովմանը, եղել է ՄՏԿ-47/48 արշավախմբի թռիչքի բժշկակենսաբանական ապահովման ղեկավարը: Այնուհետև տեղափոխվել է SpaceX ընկերություն, աշխատել է որպես տիեզերական գործողությունների առաջատար ինժեներ, եղել է թռիչքի գործողությունների ղեկավար և անձնակազմի կապի օպերատոր Crew Dragon նավերի թռիչքների ժամանակ Demo-2, Crew-1 ծրագրերով, ինչպես նաև մասնակցել է CRS-22 և CRS-23 ծրագրերով բեռնատար նավերի թռիչքների ապահովմանը։

### Տիեզերական պատրաստում
2022 թվականի փետրվարի 14-ին հայտարարվել է, որ նա նշանակվել է թռիչքի մասնագետ և բժիշկ Crew Dragon նավի անձնակազմում, որի թռիչքը Polaris Dawn առևտրային ծրագրով նախատեսված էր նախ 2022 թվականի վերջին, բայց հետո մի քանի անգամ հետաձգվել է։

## Թռիչք
2024 թվականի սեպտեմբերի 10-ին, ժամը 12:23:49-ին (UTC 09:23:49) Crew Dragon-ը մեկնարկել է Ֆլորիդայի Քենեդիի տիեզերական կենտրոնի LC-39A արձակման պահոցից՝ որպես Polaris Dawn առաքելության թռիչքի մասնագետ։

## Ընտանիք, հոբբի
Աննան ամուսնացած է 2016 թվականից ՆԱՍԱ-ի տիեզերագնաց, ԱՄՆ ռազմաօդային ուժերի փոխգնդապետ Անիլ Մենոնի (ՆԱՍԱ-ի տիեզերագնացների 23-րդ հավաքածու) հետ։ Ունի երկու երեխա, որդին՝ Ջեյմսը (2018 թվական) և դուստրը՝ Գրեյս Էլիզաբեթը (2020 թվականին)։
 
Աննան զբաղվում է արշավով, փոքր ավիացիայի ինքնաթիռներով թռչելով, սիրում է սալսա պարել և ժամանակ անցկացնել ընտանիքի հետ։

## Ծանոթագրություններ

 
Կատեգորիա:1985 ծնունդներ
Կատեգորիա:Անձինք այբբենական կարգով
Կատեգորիա:Դեկտեմբերի 24 ծնունդներ
Կատեգորիա:Հյուստոն քաղաքում ծնվածներ
Կատեգորիա:Ամերիկացի աստղագնացներ
Քրիստիան Չուկվու

**Քրիստիան Օկորո Չուկվու** (, ), նիգերիացի ֆուտբոլիստ և ֆուտբոլային մարզիչ:

## Կարիերա
### Ֆուտբոլիստ
Պաշտպանի դիրքում հանդես է եկել «Էնուգու Ռեյնջերս» ակումբում։ Եղել է թիմի ավագը: Մի քանի տարի հրավիրվել է Նիգերիայի հավաքական, որի կազմում 1980 թվականին դարձել է Աֆրիկայի ազգերի գավաթի հաղթող։

### Մարզիչ
Կարիերան ավարտելուց հետո աշխատել է Լիբանանում։ 1998 թվականին Չուկվուն գլխավորել Է Քենիայի հավաքականը։ 2002 թվականին մասնագետը նշանակվել է Նիգերիայի հավաքականի գլխավոր մարզչի պաշտոնում։ 2004 թվականին նրա ղեկավարությամբ «սուպերարծիվները» Թունիսում կայացած Աֆրիկայի ազգերի գավաթում դարձել են երրորդը, սակայն հետագայում անհաջող են հանդես եկել Ֆուտբոլի աշխարհի առաջնություն 2006-ի ընտրական փուլում, որից հետո լքել է պաշտոնը։ Ավելի ուշ աշխատել է տեղի թիմերի հետ։ 2017 թվականին դարձել է «Էնուգու Ռեյնջերսի» նախագահ։

## Այլ
2019 թվականի ապրիլից պայքարում էր լուրջ հիվանդության դեմ։ Նիգերիայի ֆուտբոլի ֆեդերացիան օգնել է մարզչին վճարել ԱՄՆ-ում բուժման համար։ Հիվանդության դեմ պայքարի համար նրան ֆինանսական աջակցություն է ցուցաբերել նաև տեղի միլիարդատեր Ֆեմի Օտեդոլան։

Մահացել է 2025 թվականի ապրիլի 12-ին։

## Ձեռքբերումներ
### Ֆուտբոլիստ
* Աֆրիկայի ազգերի գավաթի հաղթող՝ 1980
* Աֆրիկայի ազգերի գավաթի բրոնզե մեդալակիր՝ 1978
* ԿԱՖ գավաթակիրների գավաթի հաղթող՝ 1977
* ԿԱՖ չեմպիոնների գավաթի եզրափակչի մասնակից՝ 1975
* Նիգերիայի չեմպիոն (4)՝ 1974, 1975, 1977, 1981
* Նիգերիայի գավաթի գավաթակիր (4)՝ 1974, 1975, 1976, 1981
* Նիգերիայի գավաթի եզրափակչի մասնակից՝ 1971

### Մարզիչ
* Աֆրիկայի ազգերի գավաթի բրոնզե մեդալակիր՝ 2004

## Ծանոթագրություններ

 
Կատեգորիա:Նիգերիայի հավաքականի ֆուտբոլիստներ
Կատեգորիա:Նիգերիացի ֆուտբոլիստներ
Կատեգորիա:Սպորտի ղեկավարներ և կառավարիչներ
Կատեգորիա:Տղամարդկանց ֆուտբոլի պաշտպաններ
Պաբլո Ռոսարիո

**Պաբլո Պաուլինյո Ռոզարիո** (, ) հոլանդացի ֆուտբոլիստ, կիսապաշտպան դիրքի խաղացող։ Ներկայումս հանդես է գալիս ֆրանսիական «Նիս» ակումբում։

## Ակումբային կարիերա
Ռոսարիոն ֆուտբոլով սկսել է զբաղվել ԴՎՍ ակումբում։ 2012 թվականին դարձել է «Երկնքի գինը» վավերագրական ֆիլմի հերոսը, որը նվիրված է նրա՝ ավագ թիմի հետ խաղին։ Մամուլում «նոր Ռոնալդո» մականունն ստանալուց հետո դարձել է հոլանդական առաջատար ակումբների՝ «Այաքսի», ՊՍՎ-ի և «Ֆեյենորդի» ուշադրության կենտրոնում։ Ընտրել է հարազատ քաղաքի ակադեմիան, որտեղ սկսել է հանդես գալ իրենից երեք տարով մեծ թիմի հետ։

2014 թվականին տեղափոխվել է հոլանդական «Ալմերե Սիթի» ակումբ, որն ուներ գործընկերային համաձայնագրեր «Այաքսի» հետ։ 2015 թվականի օգոստոսի 7-ին նորամուտը նշել է նոր ակումբում Էրստե Դիվիզիի «ՎՎՎ-Վենլո»-ի դեմ խաղում։ Ընդհանուր առմամբ մեկնարկային մրցաշրջանում անցկացրել է 34 հանդիպում, խփել 3 գոլ։ Նորամուտը կայացել է հոկտեմբերի 19-ին «Այաքսի» երկրորդ թիմի դեմ խաղում։

2016 թվականի հուլիսի 25-ին Ռոսարիոն չորս տարվա պայմանագիր է կնքել ՊՍՎ-ի հետ: 2016/2017 մրցաշրջանն անցկացրել է երկրորդ թիմում՝ հանդես գալով նաև Էրստեդիվիզիում։ Նորամուտը նշել է 2016 թվականի օգոստոսի 8-ին «Դեն Բոսխի» դեմ խաղում։ Այդ մրցաշրջանում Ռոսարիոն խաղադաշտ է դուրս եկել 31 խաղում, որտեղ կարողացել է խփել 7 գոլ։ 2017/2018 մրցաշրջանից սկսած՝ ՊՍՎ-ի հիմնական թիմի խաղացող է։ 2017 թվականի օգոստոսի 27-ին նորամուտը նշել է Էրեդիվիզիում «Ռոդայի» դեմ խաղում՝ փոխարինման դուրս գալով 85-րդ րոպեին Իրվինգ Լոզանոյի փոխարեն։

## Կարիերան հավաքականում
Հանդես է եկել Նիդերլանդների պատանեկան և երիտասարդական հավաքականներում։ Մասնակցել է մինչև 19 տարեկանների Եվրոպայի 2016 թվականի առաջնությանը, մրցաշարում անցկացրել է չորս հանդիպում։ 2017 թվականի սեպտեմբերի 1-ին նորամուտը նշել է Նիդերլանդների երիտասարդական հավաքականում՝ Անգլիայի հասակակիցների դեմ խաղում։

2018 թվականի հոկտեմբերի 9-ին Նիդեռլանդների հավաքականի գլխավոր մարզիչ Ռոնալդ Կումանը առաջին անգամ Ռոսարիոյին հրավիրեց մասնակցելու ՈՒԵՖԱ-ի Ազգերի լիգայի Գերմանիայի դեմ խաղին և Բելգիայի դեմ ընկերական խաղին։ Առաջին թիմում նորամուտը նշել է հոկտեմբերի 16-ին Բելգիայի հավաքականի դեմ խաղում՝ փոխարինելով Մատեյս դե Լիգտին 46-րդ րոպեին։

## Ելույթների վիճակագրություն
### Միջազգային

## Ձեռքբերումներ
**ՊՍՎ**
* Հոլանդիայի չեմպիոն: 2017/18

## Ծանոթագրություններ

## Արտաքին հղումներ
* Профиль на сайте «Ниццы»

Կատեգորիա:ՊՍՎ Էյնդհովենի ֆուտբոլիստներ
Կատեգորիա:Նիսի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Այաքսի ֆուտբոլիստներ
Վերա Զոզուլյա

**Վերա Զոզուլյա** (, , ), խորհրդային մարզիկ սահնակորդուհի, ով միջազգային մրցումների մասնակցել է 1970-ական թվականների վերջերին և 1980-ականների առաջին տարիներին: Հանդես է եկել երկու ձմեռային օլիմպիական խաղերում, ընդ որում՝ ամերիկյան Լեյք Փլեսիդում ոսկե մեդալ է նվաճել մեկտեղանի սահնակներով կանանց մրցումներում:

Այդ նույն մրցաձևից անցկացված աշխարհի առաջնություններում Զոզուլյան ձեռք է բերել մեդալների ամբողջական հավաքածու. ոսկե մեդալ՝ 1978 թվականին, արծաթե մեդալ՝ 1977 թվականին և բրոնզե մեդալ՝ 1981 թվականին։

Իսկ Եվրոպայի առաջնություններում նվաճել է երկու մեդալ. ոսկե՝ 1976 թվականին և բրոնզե՝ 1978 թվականին։ 1981-82 մրցաշրջանում էլ նվաճել է աշխարհի գավաթի խաղարկության շրջանակում անցկացված մեկտեղանի սահնակներով կանանց մրցումների հաղթողի տիտղոսը ընդհանուր հաշվարկով։

Զոզուլյան հետագայում տարբեր տարիներ հանդես է եկել որպես Խորհրդային Միության, Լատվիայի և Լեհաստանի սահնակորդների մարզիչ։ Նրա նշանավոր սաներից են Մարտինշ Ռուբենիսը (դարձել է օլիմպիական մրցանակակիր, աշխարհի կրկնակի փոխչեմպիոն, Եվրոպայի կրկնակի չեմպիոն), Աննա Օռլովան (դարձել է Եվրոպայի չեմպիոնուհի, աշխարհի փոխչեմպիոնուհի):  

2006 թվականին Վերա Զոզուլյան ընդգրկվել է սահնակային սպորտի միջազգային  ֆեդերացիայի փառքի սրահում։

## Ծանոթագրություններ

## Արտաքին հղումներ

*Hickoksports.com results on Olympic champions in luge and skeleton.
*Hickok sports information on World champions in luge and skeleton.
*List of European luge champions 
*List of women's singles luge World Cup champions since 1978.

Կատեգորիա:ԽՍՀՄ օլիմպիական չեմպիոններ
Կատեգորիա:Օլիմպիական չեմպիոններ
Կատեգորիա:Մարզուհիներ
Կատեգորիա:Աշխարհի չեմպիոններ
Կատեգորիա:Եվրոպայի չեմպիոններ
Մինաս Ժերայսի դաշնային համալսարան

**Մինաս Ժերայսի դաշնային համալսարան** (), դաշնային համալսարանը, որը գտնվում է  Բրազիլիայի Մինաս Ժերայս նահանգի Բելու Օրիզոնտի քաղաքում։

## Պատմություն
Մինաս Ժերայսի համալսարանը հիմնադրվել է 1927 թվականի սեպտեմբերի 7-ին՝ Բելու Օրիզոնտիում այդ ժամանակ գոյություն ունեցող չորս բարձրագույն ուսումնական հաստատությունների հիման վրա։ 1949 թվականին այն անցել է դաշնային իրավազորության։

Մինաս Ժերայսի դաշնային համալսարանը Բրազիլիայի հինգ խոշորագույն համալսարաններից մեկն է և ամենամեծն է պետական համալսարանների շարքում։ Այն ունի մի քանի տասյնակ բակալավրի ծրագրեր, այդ թվում՝ բժշկության, իրավագիտության և տնտեսագիտության մասնագիտություններով, ինչպես նաև ծրագրեր ճարտարագիտության, բնագիտական գիտությունների և արվեստի ոլորտներում։ Համալսարանում սովորում է մոտ 50․000 ուսանող, որոնցից շուրջ 2%-ը՝ օտարերկրացիներ։ Դասավանդում է մոտավորապես 3․000 դասախոս։

2007 թվականին Մինաս Ժերայսի դաշնային համալսարանի բակալավրիատը ENADE-ի արդյունքներով զբաղեցրել է առաջին տեղը ուսանողների առաջադիմության առումով, իսկ 2008 թվականին՝ չորրորդ տեղը։ Համալսարանում դասավանդվող համակարգչային և հասարակագիտական գիտությունների ծրագրերը ճանաչվել են լավագույնները երկրում։

Ըստ «QS World University Rankings» 2011/12 դասակարգման՝ Մինաս Ժերայսի դաշնային համալսարանը զբաղեցնում է տասներորդ տեղը Լատինական Ամերիկայի լավագույն համալսարանների շարքում։ «Աշխարհի համալսարանների ակադեմիական վարկանիշի» (ARWU) տվյալներով՝ 2013 թվականին UFMG-ը դասվել է Բրազիլիայի հինգ լավագույն համալսարանների թվում։ «World Rank» վարկանիշում համալսարանը ներառվել է աշխարհի լավագույն բարձրագույն ուսումնական հաստատությունների շարքում՝ դասավանդման որակի համար։

Համալսարանի շրջանավարտների շարքում են Բրազիլիայի նախագահներ Դիլմա Ռուսեֆը, Ժուսելինու Կուբիչեկը և Տանկրեդու Նևեսը, Մինաս Ժերայս նահանգի նախկին նահանգապետ Ռոնդոն Պաչեկուն, գրող և դիվանագետ Ժուան Գիմարայնս Ռոզան, գրողներ Ֆերնանդու Սաբինուն, Պեդրու Նավան և Կուրու դոս Անժուշը, պլաստիկ վիրաբույժ Իվու Պիտանգան, բանաստեղծ Կառլուշ Դրումմոնդ դի Անդրադեն, ինչպես նաև երաժիշտներ Ֆերնանդու Բրանտը, Սամուել Ռոզան (Skank խմբից) և Ֆերնանդա Տակայը։

Բացի առկա ուսուցումից, համալսարանն ունի նաև հեռավար կրթական ծրագրեր։

## Ծանոթագրություններ

## Արտաքին հղումներ
* Официальный сайт Федерального университета Минас-Жерайс (англ., порт., испан.)

Կատեգորիա:1927 Բրազիլիայում
Կատեգորիա:1927 հիմնադրումներ
Կատեգորիա:1927 հիմնադրումներ Բրազիլիայում
Կատեգորիա:1927 հիմնադրված կազմակերպություններ
Կատեգորիա:Բրազիլիա
Կատեգորիա:Կրթություն
Կատեգորիա:Կրթությունը Բրազիլիայում
Կատեգորիա:Մինաս Ժերաիս
Կատեգորիա:Ուսումնական հաստատություններ այբբենական կարգով
Քայլարշավային կոշիկներ

**Քայլարշավային կոշիկները** (Hiking boots) ոտնամաններ են, որոնք հատուկ նախագծված են պաշտպանելու ոտքերն ու կոճերը բացօթյա քայլքի ժամանակ, ինչպիսին է քայլարշավը։ Դրանք քայլարշավային հանդերձանքի ամենակարևոր իրերից են, քանի որ դրանց որակն ու դիմացկունությունը կարող են որոշել արշավորդի՝ առանց վնասվածքի երկար տարածություններ քայլելու կարողությունը։ Քայլարշավային կոշիկները կառուցված են անհարթ տեղանքով զգալի հեռավորություններ քայլելու համար հարմարավետություն ապահովելու համար։ Խորհուրդ են տրվում այնպիսի կոշիկներ, որոնք պաշտպանում են արշավորդի ոտքերն ու կրունկները։ Քայլարշավային կոշիկները տալիս են կոճի աջակցություն և բավականին կոշտ են։ Ավելի քիչ տարածված այլընտրանք է օգտագործել բարակ ներբաններով թեթև մարզակոշիկներ։ Ոտնամանը չպետք է լինի ոչ շատ ազատ, ոչ շատ ամուր՝ բշտիկների և ցավի առաջացումը կանխելու համար։ Խորհուրդ են տրվում նաև քայլարշավային գուլպաներ, որոնք հեռացնում են ոտքերի քրտինքը, ապահովում են ջերմություն և մեղմում են ոտքերը։ Բարակ, ներքին գուլպան նույնպես կարող է օգնել։ Քայլարշավային կոշիկների մեծ մասը նախագծված է նաև այլ բացօթյա գործունեության համար, ինչպիսիք են ուսապարկով ճանապարհորդությունը, մագլցումը, լեռնագնացությունը և որսորդությունը։

## Ծանոթագրություններ

Կատեգորիա:Երկարաճիտ կոշիկներ
Կատեգորիա:Քայլարշավային հագուստ
Կատեգորիա:Մարզական կոշիկներ
Կատեգորիա:Ալպինիզմ
Կատեգորիա:Կոշիկ
Էմիլ Լերե

**Էմիլ Լերե** (, ) ֆրանսիացի էլեկտրիկ, որ առավել հայտնի է Սահարա անապատում իր ավտոմեքենան մոտոցիկլետի վերածելով։

## Պատմություն
1993 թվականին Էմիլ Լերեն միայնակ ճանապարհորդել է Մարոկկոյով իր Citroën 2CV ավտոմեքենայով։ Նա նախկինում բազմիցս ճանապարհորդել էր երկրով մեկ և լավ է իմացել ճանապարհը, բայց այդ անգամ զինվորական պահակակետում պահանջել են, որ նա վերադառնա այն ճանապարհով, որտեղից եկել էր, քանի որ  Մարոկկոյի և Արևմտյան Սահարայի միջև հակամարտության սրացում էր տեղի ունեցել։։ Լերեն փորձել է շրջանցել անցակետը՝ հատելով անապատ։ Նրա ավտոմեքենան Սահարայի կենտրոնում բախվել է ժայռի, և մեքենայի ջարդվել են շասսին  և կախոցներից մեկը։ Լերեն մնացել էր մոտակա բնակավայրից քսան մղոն հեռավորության վրա, միայն տասը օրվա ուտելիքի և ջրի պաշարով։

Լերեն հույսը չի կտրել և որոշել է օգտագործել իր էլեկտրիկի հմտությունները և մեխանիկայի գիտելիքները՝ ստեղծելու նոր մեքենա, որը կարող էր նրան դուրս բերել անապատից։ Նա 12 օր և 11 գիշեր անցկացրել է իր նախագծի վրա աշխատելով՝ օգտագործելով ձեռքի տակ եղած սակավ գործիքները։ Լերեն հանել է իր մեքենայի թափքը և օգտագործեց այն որպես ապաստարան։ Նա վերցրեց իր մեքենայից երեք անիվ և ամրացրեց դրանք շրջանակին, որը նա կարճացրել։ Նա հետևի բամպերը վերածել է նստատեղի և շարժիչը դրել դրա առջևում։ Նա կախոցը տեղադրեց հետևի անիվի վրա և աքսելերատորը ամրացրեց ղեկին, որպեսզի կարողանար կառավարել այն ինչպես մոտոցիկլետը։

Վթարից տասներկու օր անց նա կարողացել է վարել իր սարքած մոտոցիկլը, որն անվանել է *«Անապատի ուղտ»* և հասնել 20 մղոն հեռավորության վրա գտնվող մի գյուղ։

Թան-Թան գնալու ճանապարհին Լերեին կանգնեցրել է ոստիկանությունը և տուգանել 4550 դիրհամով, քանի որ նրա «ստեղծագործությունը» չի համապատասխանել Citroën 2CV-ի տեխնիկական բնութագրերին։

Էմիլ Լերեն ունի Citroën 2CV-ներից պատրաստված յուրօրինակ մեքենաների հավաքածու։ Բացի մոտոցիկլետից, նա այդ ժամանակվանից ի վեր պատրաստել է 2CV նավակ, 2CV փայտի սղոց և ավտոմեքենայի նստատեղի ռետինից ակնոց։  

## Ծանոթագրություններ
Սիսական (գիրք)

**«Սիսական․ Տեղագրութիւն Սիւնեաց աշխարհի»**, պատմագրական մեծ ավանդ ունեցող Ղևոնդ Ալիշանի ծավալուն և արժեքավոր պատմաաշխարհագրական աշխատություններից մեկն է, որը նվիրված է Սյունիք նահանգին։

## Բովանդակություն
[thumb|left|300px|[Հայկազունիներից սերված Սյունիների և Առանշահիկների իշխանական և թագավորական հարստությունների տոհմաբանությունը:]]
Աշխատությունը բացառիկ արժեք է ներկայացնում Սյունիքի քաղաքական, հասարակական և տնտեսական պատմության ուսումնասիրության համար։ Այս ծավալուն երկը, լինելով 19-րդ դարի հա պատմագրական մտքի նշանակալի արդյունք, ամփոփում է ինչպես գրավոր սկզբնաղբյուրների, այնպես էլ բանավոր ավանդության նյութերը՝ վեր հանելով Սյունիքի պատմության բազմաշերտությունն ու յուրահատկությունները։ «Սիսականը» հատկապես կարևոր է Օրբելյանների իշխանության քաղաքական գործունեության, տարածաշրջանի վարչական կազմակերպման, սոցիալ-տնտեսական կառուցվածքի և մշակութային կյանքի մասին պատկերացում կազմելու համար։

Թեև երբեք անձամբ չայցելելով Սյունիք և ընդհանրապես Հայաստան, Ղևոնդ Ալիշանը իր «Սիսական» աշխատության մեջ, իրեն բնորոշ հատուկ վարպետությամբ, փաստագիտական խորը մշակմամբ և ստեղծագործ երևակայութամբ, նկարագրում է Սյունյաց աշխարհի 12 գավառների աշխարհագրական դիրքը, իշխանական տոհմերի տոհմագրությունը, քաղաքական և հասարակական կյանքի իրավիճակները։ Նա նաև փորձել է ճշգրտել և վերաիմաստավորել մի շարք միջնադարյան ճանապարհորդների և ուսումնասիրողների կողմից արված թերի կամ սխալ մեկնաբանությունները՝ հիմնվելով վիմագրական աղբյուրների մանրակրկիտ վերլուծության վրա։ Ղևոնդ Ալիշանի մոտեցումը համադրում է գիտական աղբյուրագիտությունը և փիլիսոփայական-ազգային ընկալումը՝ ստեղծելով պատմագրական մի երկ, որն այսօր էլ շարունակում է մնալ Սյունիքի ուսումնասիրման կարևորագույն հիմքերից մեկը։

## Տես նաև
* Ղևոնդ Ալիշան

## Ծանոթագրություններ

Կատեգորիա:Հայերեն գրքեր
Կատեգորիա:Գրքեր Հայաստանի պատմության մասին
Կատեգորիա:1893 գրքեր
Կատեգորիա:Ղևոնդ Ալիշանի աշխատություններ
Լաուրա Տրաատս

**Լաուրա Ժան Պիեռ Տրաատս** (, ),
բուլղարացի գեղարվեստական մարմնամարզուհի, Տոկիոյի 2020 թվականի օլիմպիական խաղերի ոսկե մեդալակիր։

Գեղարվեստական մարմնամարզությամբ սկսել է զբաղվել 4 տարեկանից Սոֆիայի «Լևսկի-Տրիադիցա» մարզական ակումբում։ 2016 թվականին դարձավ գեղարվեստական մարմնամարզության խմբային մրցումներին մասնակցող բուլղարական գլխավոր թիմի անդամ՝ ընկերակցելով Ելենա Բինևային, Սիմոնա Դյանկովային, Թեոդորա Ալեքսանդրովային ու Մադլեն Ռադուկանովային։

Թիմակիցների հետ Լաուրան 2017 և 2019 թվականներին Պեզարոյում և Բաքվում կայացած աշխարհի առաջնություններում արժանացել է բրոնզե մեդալների։ 2018 թվականին Սոֆիայում կայացած աշխարհի առաջնությունում ոսկե մեդալ է նվաճել 5 օղակներով վարժությունում։ Խմբային բազմամարտի արդյունքներով  արծաթե մեդալի է արժանացել Սոֆիայում 2018 թվականին և Պեզարոյում 2017 թվականին կայացած աշխարհի առաջնություններում։

Նրա հայրը Նիդերլանդներից է։ Մինչև չափահաս դառնալը Լաուրա Տրաատսն ուներ Բուլղարիայի և Նիդերլանդների քաղաքացիություն։

2021 թվականին նրան շնորհվել է Սոֆիայի պատվավոր քաղաքացու կոչում:

## Ծանոթագրություններ

## Արտաքին հղումներ
* 

Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Բուլղարացի օլիմպիական չեմպիոններ
Կատեգորիա:Մարզուհիներ
Քայլարշավը Հայաստանում

**Քայլարշավը Հայաստանում** լայն տարածում ունեն թե՛ տեղացիների, թե՛ միջազգային զբոսաշրջիկների շրջանում։ Հայաստանի լեռնային ռելիեֆը, խիտ անտառները, հնագույն քաղաքացիական և կրոնական կառույցները, գեղատեսիլ արահետները գրավում են ինչպես սկսնակ, այնպես էլ փորձառու արշավականներին։

## Երկրագրություն և ռելիեֆ
Հայաստանը գտնվում է Հայկական լեռնաշախարհում՝ սահմանակից Թուրքիային, Վրաստանին, Ադրբեջանին և Իրանին։ Երկրի տարածքի մոտ 90 տոկոսը գտնվում է ծովի մակարդակից 1000 մետրից բարձր, ինչը ստեղծում է տարբեր բարդության արշավային հնարավորություններ՝ մեղմ բլուրներից մինչև լեռնագագաթների նվաճում։ Հայկական բնաշխարհում հանդիպում են հրաբխային լեռներ, ալպյան մարգագետիններ, խոր ձորեր և բարձրադիր սարահարթեր։

## Հայտնի արշավային շրջաններ
Հայաստանում ամենահայտնի քայլարշավային ուղղություններն են՝

* Տավուշի մարզ՝ աչքի է ընկնում խիտ անտառներով, գեղատեսիլ արահետներով, գետերով և ավանդական գյուղերով։
* Վայոց Ձոր և Նորավանքի կիրճ՝ կարմիր ժայռերով հայտնի գեղատեսիլ տարածք և Նորավանքի վանական համալիր։
* Գեղամա լեռնաշղթա՝ հրաբխային ծագման լեռներ, քարանձավային պատկերաքանդակներ և Աժդահակ անջատված հրաբուխ (3597 մ)։
* Սյունիքի մարզ՝ դժվարին արշավներ՝ Խուստուփ լեռան և Տաթևի վանքի ուղղությամբ, վերջինը հասանելի է նաև «Տաթևի թևեր» ճոպանուղու միջոցով։
* Լոռու մարզ՝ կանաչ ձորեր, ջրվեժներ և մշակութային կոթողներ՝:

## Արահետներ և երթուղիներ
Հայաստանում կան ինչպես նշագրված, այնպես էլ չնշագրված բազմաթիվ արշավային արահետներ։ Որոշ երթուղիներ հարմարեցված են և ունեն ցուցանակներ, սակայն կան նաև այնպիսիք, որոնց համար անհրաժեշտ են քարտեզներ կամ GPS նավիգացիա։ Կովկասյան արահետը (Transcaucasian Trail, TCT) հանդիսանում է տարածաշրջանային երկար ճանապարհ, որի զգալի հատվածն անցնում է Հայաստանի տարածքով։

## Ծանոթագրություններ

Կատեգորիա:Քայլարշավն ըստ երկրի
Կատեգորիա:Սպորտը Հայաստանում
Բանկային վճար

**Բանկային վճար** կամ **բանկային ծախս** (), ներառում է բանկից իր հաճախորդներին գանձվող ծախսերն ու վճարները՝ բացառությամբ տոկոսագումարների։ Ժողովրդական լեզվով այս եզրույթը հաճախ վերաբերում է անձնական ընթացիկ հաշիվների կամ ստուգիչ հաշվի հետ կապված վճարներին։ 

Այս վճարները կարող են լինել տարբեր ձևերի, ինչպիսիք են՝ հաշվի տրամադրման համար ամսական վճարները, որոշակի գործարքների վճարները, ինչպիսիք են դուրսբերման և փոխանցման վճարները, բանկոմատի օգտագործման վճարները, ամսական սահմանաչափից բարձր քարտային գործարքներ կատարելու համար դեբետային քարտի վճարները, վարկային քարտի վճարները, վարկի տրամադրման վճարները, վաղաժամկետ դադարեցման վճարները և հաշվի նվազագույն մնացորդի վճարները։ Դրանք ներառում են նաև օվերդրաֆտի վճարներ կամ անբավարար միջոցների (NSF) վճարներ՝  օվերդրաֆտի թույլատրված սահմանաչափերը գերազանցելու կամ վճարումներ կատարելու (կամ վճարումներ կատարելու փորձ անելու) դեպքում, երբ թույլատրված օվերդրաֆտ գոյություն չունի։

## Պատմություն
Բանկերի եկամտի հիմնական աղբյուրը վարկերի տոկոսագումարներն են, սակայն բանկային վճարները բանկային գործունեության վաղ շրջանից ի վեր կազմել են բանկի եկամտի փոքր, բայց կարևոր մասը։ Բանկային վճարները ի սկզբանե նախատեսված են եղել չեկերի նման գործարքների մշակման ծախսերը փոխհատուցելու համար։ Օվերդրաֆտի վճարը նույնպես մշակվել է որպես տուգանք բանկից չարտոնված վարկավորման համար, սակայն կարգավորող մարմիններն ու կառավարությունները դեմ են արտահայտվել տուգանքների տեսքով նախատեսված վճարներին։ Մի շարք երկրներում սպառողների իրավունքների պաշտպանության օրենքները ստիպել են բանկերին չգանձել վճարներ, որոնք գերազանցում են նրանց ծախսերը վերականգնելու համար անհրաժեշտ գումարը։

Ընդհանուր առմամբ, բանկային վճարները նվազել են բանկային գործունեության թվայնացման և մասշտաբի խնայողության շնորհիվ։ Այնուամենայնիվ, նոր վճարման մեթոդների զարգացմանը զուգընթաց, ներդրվել են նոր գործարքային վճարներ, ինչպիսիք են վարկային քարտերի վճարները և փոխանակման վճարները։

## Տես նաև

*Վարկային քարտի վճար
*Օվերդրաֆտ
*Օվերդրաֆտի վճար

* Վարկային քարտ
* Դեբետային քարտ
* Վճարային քարտ

## Ծանոթագրություններ

Կատեգորիա:Բանկային գործ
Կատեգորիա:Բանկային եզրեր
Կատեգորիա:Հարկում
Բռնության և սիրո օրենք

**«Բռնության և սիրո օրենք»** (), Լև Տոլստոյի վերջին հոդվածը: Նվիրված է պետական բռնության և քրիստոնեության դեմ պատերազմի կապի խնդրին: Համարվում է Տոլստոյի հոգևոր կտակը։

## Բովանդակություն
Հոդվածը բաղկացած է 19 բաժիններից, որոնցից յուրաքանչյուրն արտացոլում է Տոլստոյի տեսակետների այս կամ այն ասպեկտը պետական բռնության և քրիստոնեության դեմ պատերազմի կապի խնդրի վերաբերյալ: Միևնույն ժամանակ, Տոլստոյը անընդհատ շեշտում է Քրիստոնեության սկզբնական դոգմաների անկեղծ ընդունման կարևորությունը, որոնք չեն աղավաղվում պաշտոնական դավանանքների կողմից: Նա հատկապես ուշադրություն է դարձնում սպանության և բռնության արգելքի անշեղ պահպանման կարևորությանը, նույնիսկ այն դեպքերում, երբ այդպիսիք թելադրվում են պետական շահերով։ Տոլստոյն իր մտքերը ուղեկցում է պատմությունից և ժամանակակից կյանքից վերցված օրինակներով:
  
Հոդվածը ներառում է չորս հավելված, որոնք ցույց են տալիս հիմնական բովանդակությունը արդիականության օրինակներով։

## Հրատարակում
Հոդվածն առաջին անգամ տպագրվել է գրաքննության թույլտվությամբ «Киевские вести» թերթում 1909 թվականի փետրվարի վերջին (№ 47, 49, 52)։ Ամբողջությամբ տպագրվել է «Свободное слово» հրատարակությունում (Christchurch, England, 1909), հրատարակվել է նաև 1917 թվականին «Солдат-гражданин» հրատարակությունում, № 6, խմբ.` Վ. Գ. Չերտկով։

## Արձագանքներ
Լ. Ն. Տոլստոյի կյանքի և ստեղծագործության հայտնի ուսումնասիրող Պ. Վ. Բասինսկին նշում է, որ հոդվածի բովանդակությունը մեծապես ներշնչված էր Պ. Ն. Ստոլիպինի գլխավորած կառավարության կողմից 1905-1907 թվականների ռուսական հեղափոխության դաժան ճնշմամբ, որը 1907 թվականին Ռուսաստանում ներմուծել է ռազմադաշտային դատարանի համակարգը։ Այս դատարանները հաճախ մահվան դատավճիռներ էին կայացնում։

## Տես նաև
* Խելքի՛ եկեք

## Ծանոթագրություններ

## Գրականություն
* Л. Н. Толстой, Полное собрание сочинений в 90 томах, академическое юбилейное издание, том 37, Государственное Издательство Художественной Литературы, Москва — 1956
* 

## Արտաքին հղումներ
* Անգլերեն հրատարակություն

Կատեգորիա:Լև Տոլստոյի ստեղծագործություններ
Էլեկտրոնային վճարումների ցանց

մինի|Էլեկտրոնային վճարումների ցանցի շենք
**Էլեկտրոնային վճարումների ցանց**, տեղեկատվության փոխանակման էլեկտրոնային կենտրոն է, որն ապահովում է այնպիսի գործառույթներ, որոնք նման են  պահուստային բանկերի ծառայությանը:  Ամերիկայի Միացյալ Նահանգների բոլոր ցանցերի միակ մասնավոր օպերատորը Էլեկտրոնային վճարումների ցանցն  է:  Էլեկտրոնային վճարումների ցանցը ղեկավարվում է «Տեղեկատվական համակարգող կենտրոն» վճարային ընկերության կողմից:

## Տես նաև
* Էլեկտրոնային վճարման ծառայություններ,
* Տնտեսական օրացույց,
* Վճարման նույնականացման ծածկագիր:

## Ծանոթագրություններ


## Արտաքին հղումներ
*Official Website - https://www.theclearinghouse.org/payment-systems/ACH
*Official website 

Կատեգորիա:Բանկային եզրեր
Կատեգորիա:Միջբանկային ցանցեր
Ծանոթացեք` Բալուև

**«Ծանոթացեք` Բալուև»** (), 1963 թվականի խորհրդային սև-սպիտակ գեղարվեստական ֆիլմ, որը բեմադրել է ռեժիսոր Վիկտոր Կոմիսարժևսկին Վադիմ Կոժևնիկովի համանուն վիպակի հիման վրա «Լենֆիլմ» կինոստուդիայում։ 

Թատրոնի ռեժիսոր Վիկտոր Կոմիսարժևսկու միակ կինոֆիլմն է։

Ֆիլմը 1963 թվականին մասնակցել է Մոսկվայի միջազգային կինոփառատոնի մրցութային ծրագրին, որտեղ նրա հիմնական մրցակիցը եղել է Ֆեդերիկո Ֆելինիի «Ութ ու կես» ֆիլմը, սակայն ժյուրիի նախագահ Գրիգորի Չուխրային հաջողվել է համոզել խորհրդային կուսակցական ղեկավարությանը, որ անհնար է գլխավոր մրցանակը շնորհել թույլ խորհրդային արտադրական դրամային։

## Սյուժե
1960-ական թվականներ։ Պավել Գավրիլովիչ Բալուևը՝ մայրուղային գազատարի կառուցման տեղամասի ղեկավարը, որոշում է ուղիղ ճանապարհ անցկացնել ճահճի միջով՝ անտեսելով հաստատված նախագիծը։  Բացի ղեկավարի և պետի իր հիմնական պարտականություններից, Բալուևը ակտիվորեն զբաղվում է իր ենթակաների շրջանում կրթական աշխատանքով:

## Դերերում
* Իվան Պերևերզև - Պավել Գավրիլովիչ Բալուև
* Նինա Ուրգանտ - Դուսյա Բալուևա
* Ստանիսլավ Սոկոլով - Վիտյա Զայցև
* Սվետլանա Դիկ - Զինա Պենոչկինա
* Պավել Մորոզենկո - Վասյա Մարչենկո
* Զինաիդա Կիրիենկո - Կապա Պոդգորնայա
* Անատոլի Ռոմաշին - Բորիս Շպակովսկի
* Նելլի Կորնևա - Իզոլդա Բեզուգլովա
* Պավել Պանկով - Ֆեոդոր Ֆոկին
* Սերգեյ Պլոտնիկով - Սերգեյ Բուբնով
* Սերգեյ Բլիննիկով - Ալեքսեյ Ֆիրսով
* Պանտելեյմոն Կրիմով - մեքենավար Պետուխով 
* Իգոր Կոսուխին - Սևա Կրոխալյով

## Նկարահանող խումբ
* Սցենարի հեղինակներ՝ Վադիմ Կոժևնիկով, Վիկտոր Կոմիսարժևսկի (Վադիմ Կոժևնիկովի պատմվածքի հիման վրա)
* Բեմադրությունը՝ Վիկտոր Կոմիսարժևսկու
* Գլխավոր օպերատորներ` Վենիամին Լևիտին, Դմիտրի Մեսխիև
* Գլխավոր նկարիչ` Ալեքսեյ Ռուդյակով
* Ռեժիսոր՝ Ն. Ռուսլանովա
* Կոմպոզիտոր` Վլադլեն Չիստյակով
* Երգի տեքստի հեղինակ` Յուրի Ռյաշենցև

## Արձագանքներ

## Ծանոթագրություններ

## Արտաքին հղումներ
* 
* «Знакомьтесь, Балуев» Аннотированный каталог фильмов киностудии «Ленфильм» 1918—2003. 
* 
* 
* 

Կատեգորիա:1960-ականների խորհրդային ֆիլմեր
Կատեգորիա:1960-ականների ռուսերեն ֆիլմեր
Կատեգորիա:1963 դրամա ֆիլմեր
Կատեգորիա:1963 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ռուսերեն ֆիլմեր
Ինկասացիայի ցանցային ծառայություններ

**Ինկասացիայի ցանցային ծառայություններ**, Ֆիլիպիններում բանկոմատների անկախ ցանց: Սկզբում Ինկասացիայի ցանցային ծառայությունները միավորում էր չորս գյուղական բանկերի մասնաճյուղերը։ Իր գործունեության 30 ամիսների ընթացքում**,** 2010 թվականի մայիսի դրությամբ, Ինկասացիայի ցանցային ծառայությունների ցանցն ի վերջո ընդլայնվեց մինչև ավելի քան 101 բանկոմատ՝ ընդգրկելով բոլոր գյուղական բանկերն ու կոոպերատիվները:   Ինկասացիայի ցանցային ծառայությունները Ֆիլիպինների  միջբանկային ցանցերի  անդամ է:

Ենթադրվում էր, որ Ինկասացիայի ցանցային ծառայությունները  կդառնան մատչելի լուծում այն բանկերի եւ կոոպերատիվների համար, որոնք ցանկանում են ներդնել համաշխարհային չափանիշներին համապատասխանող բանկոմատների ծառայություններ, սակայն չեն կարող իրենց թույլ տալ նման ծախսեր երեք հիմնական ցանցերին միանալու համար:

Ինկասացիայի ցանցային ծառայությունները օգտագործում է «Առաջնային անջատիչ» ճարտարապետությունը, որը միացված է համապատասխան գործարքների թույլտվության օբյեկտներին: Դրանք պետք է ներառեին մասնակից բանկերի համակարգերը, էլեկտրոնային փողերի,դրամապանակների համակարգերը։ Այս ցանցը կենտրոնացած է գործարքների ընդունման վրա՝ օգտագործելով այլ միջերեսային սարքեր: Այսպիսով, Ինկասացիայի ցանցային ծառայությունները բանկային քարտերի սեփականատերերին տրամադրում է ինչպես գյուղական, այնպես էլ առևտրային բանկերում ավելի մեծ մուտք դեպի բանկոմատներ:

2010 թվականի հունիսի 8-ի դրությամբ բանկոմատներից կանխիկացումների քանակը մեկ տարվա ընթացքում հասել է մեկ միլիոնի, մինչդեռ  բանկոմատները թողարկել են ավելի քան 3 միլիարդ Ֆիլիպինյան պեսո:

Ինկասացիայի ցանցային ծառայությունները 2007 թվականի նոյեմբերի 16-ին  գործարկել է իր միջբանկային ցանցի բանկոմատային մասը:

## Ծանոթագրություններ

## Արտաքին հղումներ
*Encash Network Services website
*Philippine Daily Inquirer article on the launch of the Encash Network Service

Կատեգորիա:Միջբանկային ցանցեր
Կատեգորիա:Ցանցային հաղորդակարգեր
Միմի Խրիստովա

**Միմի Խրիստովա** (, ), բուլղարացի մարզուհի, ազատ ոճային ըմբիշ, Եվրոպայի կրկնակի չեմպիոնուհի, Եվրոպական խաղերի և Եվրոպայի առաջնությունների մրցանակակիր, 2016 և 2020 թվականների ամառային օլիմպիական խաղերի մասնակից:

## Կենսագրություն
Ծնվել է 1993 թվականին Վրացայում: Տասը տարեկանից հաճախել է ըմբշամարտության պարապմունքների: Ավարտել է մարզական ուսումնարանը:

2014 թվականին դարձել է Եվրոպայի առաջնության մրցանակակիր, երկու տարի անց կրկնել է այդ մարզական հաջողությունը: 2016 թվականին մասնակցել է Ռիո դե Ժանեյրոյում անցկացված ամառային օլիմպիական խաղերին, գրավել 15-րդ տեղը: Հաղթանակներ տանելով նախաօլիմպիական որակավորման մրցաշարում՝ իրավունք է ստացել Բուլղարիան ներկայացնելու Տոկիոյի 2020 թվականի ամառային օլիմպիական խաղերում: 

2018 թվականին Ռուսաստանի Կասպիյսկ քաղաքում անցկացված Եվրոպայի առաջնությունում գրավել է 2-րդ տեղը: Արծաթե մեդալ է նվաճել նաև հաջորդ տարում Բելառուսի մայրաքաղաք Մինսկում կայացած Եվրոպական խաղերում:|

2020 թվականի փետրվարին Իտալիայի մայրաքաղաք Հռոմում անցկացված Եվրոպայի առաջնությունում, հանդես գալով մինչև 65 կգ քաշային կարգում, եզրափակիչ գոտեմարտում հաղթել է Ադրբեջանը ներկայացնող Էլիս Մանոլովային և հռչակվել մայրցամաքի չեմպիոնուհի: Այդ նույն տարում Սերբիայի մայրաքաղաք Բելգրադում կայացած աշխարհի գավաթի խաղարկության մրցաշարում նրան բաժին է հասել բրոնզե մեդալներից մեկը:

## Միջազգային ձեռքբերումներ

## Ծանոթագրություններ

## Արտաքին հղումներ
* Статистика Мими Христовой
* Мими Христова на сайте Болгарской Федерации борьбы

Կատեգորիա:Բուլղարացի ըմբշամարտիկներ
Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Օլիմպիական մարզիկներ